Legal Document

Category: 1698

Text:
17. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 102634/27312/643 της 5 Ιουν./25 Αυγ. 1959 Περί αυξήσεως χρηματικού ορίου υπογραφής χρηματικών ενταλμάτων Κ.Τ.Γ.Κ. και Δασών. Σελ. 204(α) Έχοντες υπ’ όψιν την παρ. 8 του αρθρ. 3 του υπ’ αριθ. 389/43 Νόμου «περί τροποποιήσεως και συμπληρώσεως των διατάξεων των περί Υπηρεσίας Γεωργ. Οργαν. και Ιδρυμάτων, του Κ.Τ.Γ.Κ. και Δασών, κλπ.», αποφασίζομεν: Εγκρίνομεν την υπ’αριθ. 571/1959 απόφασιν του Δ.Σ. του Κ.Τ.Γ.Κ. και Δασών, ήτις ληφθείσα κατά την 41/2.6.1959 συνεδρίασιν αυτού έχει ούτω: Το Δ.Σ. έχον υπ’ όψιν α)το άρθρ. 3 παρ. 9 του Νόμ. 389/43 «περί τροποποιήσεως και συμπληρώσεως των διατάξεων περί Υπηρεσίας Γεωργικών Οργανισμών και Ιδρυμάτων», και β)τα άρθρ. 17 και 23 του από 28.12.45 Β. Δ/τος «περί διοικήσεως κλπ. του Κ.Τ.Γ.Κ. και Δασών αποφασίζει: Αναπροσαρμόζει τας υπ’ αριθ. 1073/53-54 και 1100α΄53-54 αποφάσεις αυτού και εγκρίνει όπως τα εκδιδόμενα υπό του Κεντρικού Ταμείου Γεωργίας, Κτηνοτροφίας και Δασών χρηματικά εντάλματα, εφ’ όσον δια των ενταλμάτων τούτων εντέλλονται δαπάναι πάσης φύσως μέχρι και του ποσού των 500.000 δραχμών κατ’ ένταλμα, υπογράφωνται υπό του Τμηματάρχου του Λογιστικού Τμήματος της Δ/σεως Γεωργικών Οργανισμών και Ιδρυμάτων και του Διευθυντού Γεωργικών Οργανισμών και Ιδρυμάτων. Τα χρηματικά εντάλματα του Κεντρικού Ταμείου Γεωργίας, Κτηνοτροφίας και Δασών τα αφορώντα δαπάνας πάσης φύσεως ποσών όμως ανωτέρων του άνω χρηματικού ορίου θα υπογράφωνται και υπό του Υπουργού Γεωργίας. Η παρούσα απόφασις θέλει δημοσιευθή εις την Εφημερίδα της Κυβερνήσεως και θέλει ισχύση, λόγω επειγούσης ανάγκης, από της υπογραφής της υπό του Υπουργού Γεωργίας. 16.Β.α.16-17 Κεντρικό Ταμείο Γεωργίας,Κτηνοτροφίας και Δασών